ኮሚሽኑ 14 ሚሊዮን ብር ግምት ያላቸው የውኃ ፓምፖችን ለክልሎች ሰጠ፡፡
ባሕር ዳር፡ ሰኔ 03/2012 ዓ.ም (አብመድ) የውኃ ልማት ኮሚሽን የኮሮናቫይረስ ወረርሽኝን ለመከላከል የሚያግዙና 14 ሚሊዮን ብር የሚያወጡ የውኃ መሳቢያ ፓምፖችን ለክልሎች ድጋፍ አድርጓል።ኮሚሽኑ የቫይረሱን ስርጭት ለመግታት የሚደረገውን ጥረት ያግዛሉ በማለት ለክልሎች ድጋፍ ያደረገው 34 የውኃ መሳቢያ ፓምፖችን ነው።ድጋፉን የውኃ መስኖና ኢነርጂ ሚኒስትር ዴኤታ ነጋሽ ወጌሾ (ዶክተር ኢንጂነር) እና የውኃ ልማት ኮሚሽነር በሻህ ሞገሴ (ዶክተር) ለክልሎች አስረክበዋል።ሚኒስትር ዴኤታው ዶክተር ኢንጂነር ነጋሽ ወጌሾ ‘‘የቫይረሱን ስርጭት ለመከላከል አንደኛው መንገድ እጅን መታጠብ በመሆኑ ድጋፉ ለውኃ አቅርቦት እገዛ ያደርጋል’’ ብለዋል።